308 



PIECES A L'APPUI. 



Bien que le mal que pour vous ie supporte 

 Soit violent , toutefois ie ne 1'ose 

 Appeller mal , pource qu'aucune chose 

 Ne vient de vous qui plaisir ne m'apporte. 



Mais ce m'est bien une douleur plus forte , 

 Que ie ne puis , de ma tristesse enclose , 

 Tourner la clef, lorsque ie me dispose 

 A vous ouvrir de mes pensers la porte. 



Si doncq mes pleurs et raes soupirs cuisans, 

 Si mes ennuis ne vous sont sufiisans 

 Tesmoings d'amour, quelle plus sure preuve , 



Quelle autre foy, sinoti mourir, me reste? 

 Mais le remede , helas ! trop tard se treuve 

 A la douleur que la mort manifesto . 



Cljanstm. 



Benist soit I'ceil noir de ma dame 

 Par qui j'eus 1'amoureuse flamme ! 

 Benist soit qui 1'amour trouva ! 

 lienist soient 1'amorce et la mesche , 

 Le carquois et 1'arc et la flesche 

 Et qui premier les esprouva ! 



L'Amour, 1' Amour qui fait la guerre 

 Aux co3urs , est ores sur la lerre 

 Dedans tes yeulx se pourmenant , 

 Et de la son traict il descoche 

 A celuy-la qui s'en approche , 

 Comme i'espreuve maintenant. 



Mais, las ! ma dame, que je treuve 

 Benigne et doulce ceste espreuve 

 Par qui ie me sens vigoureux 

 En contemplant la belle face , 

 En admirant la bonne grace 

 Qui me faict estre tant heureux. 



Je vouldrois avoir mille langues 

 Aflin de faire mill' harangues 

 Pour immorlaliser ton nom. 

 He Dieu ! ne n'ay-ie la faconde 

 Pour pouvoir dire a tout le monde 

 La valeur de ton grand reuom ! 



